Diari Oficial de la Generalitat Valenciana


Sumari del DOGV 6696, del 20-01-2012 (2012/513)

ORDE 2/2012, de 17 de gener, de la Conselleria de Justícia i Benestar Social, per la qual es modifica l'Orde de 7 de novembre de 2005 de la Conselleria de justícia, Interior i Administracions Públiques, sobre mòduls de compensació econòmica aplicables a les actuacions del torn d'ofici i assistència al detingut o pres pels procuradors i advocats de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2012/01/17/2/dof/vci/html**

### Dades del document

Número de DOGV
:   6696

Data del DOGV
:   20-01-2012

Secció del DOGV
:   I. DISPOSICIONS GENERALS

Número del document
:   2012/513


Data del document
:   17-01-2012

Organisme emissor
:   Conselleria de Justícia i Benestar Social

Tipus de document
:   Ordre

Correcció d'errades

Anàlisi jurídica

 Descriptors 

:   * professió jurídica
    * salari
    * assistència judicial
    * advocat
    * legislació

ORDE 2/2012, de 17 de gener, de la Conselleria de Justícia i Benestar Social, per la qual es modifica l'Orde de 7 de novembre de 2005 de la Conselleria de justícia, Interior i Administracions Públiques, sobre mòduls de compensació econòmica aplicables a les actuacions del torn d'ofici i assistència al detingut o pres pels procuradors i advocats de la Comunitat Valenciana. [2012/513]  
Per l'Orde de 7 de novembre de 2005, de la Conselleria de Justícia, Interior i Administracions Públiques, es van modificar els annexos I i II del Decret 29/2001, de 30 de gener del Govern Valencià, per a l'actualització dels mòduls de compensació econòmica aplicables a les actuacions que presten els servicis de torn d'ofici, i assistència al detingut o pres, pels procuradors i advocats de la Comunitat Valenciana.  
  
Des de l'any 2005 s'ha experimentat un notable increment en la tramitació i resolució de sol·licituds de justícia gratuïta, passant de 63.025 expedients tramitats per les comissions d'Assistència Jurídica Gratuïta de València, Alacant i Castelló en 2005, a 106.233 expedients en 2010, cosa que dóna una idea de l'augment que ha suposat també en el seu aspecte econòmic el reconeixement del benefici de justícia gratuïta.  
  
Les causes d'este increment poden trobar-se en diversos factors com ara l'augment dels procediments d'estrangeria relacionats amb la política migratòria, violència de gènere, procediments de família i en els últims anys i més vinculats a l'actual situació econòmica, s'ha constatat un augment de les demandes de l'orde social i civil: reclamacions de quantitat, desnonaments per falta de pagament, execucions hipotecàries, etc.  
Este augment en el nombre d'expedients tramitats, així com el canvi experimentat en els últims anys respecte a la tipologia dels procediments judicials per als quals se sol·licita el benefici de justícia gratuïta, ha suposat al seu torn un important augment del gasto públic associat a este servici. Així, s'han passat de 21.553.345,18 €, destinats a sufragar les actuacions que pels servicis de torn d'ofici van fer els advocats en 2005, a 14.244.235,81 € en 2010, i 83.330.660,06 € en 2011.  
  
Amb estes dades i davant de la situació generalitzada de crisi econòmica a la qual la Comunitat Valenciana no és aliena, ha de contribuir-se a l'objectiu marcat per la Generalitat per al 2012, que aposta de forma ferma i decidida per l'austeritat en el gasto públic, i per continuar racionalitzant i optimitzant els recursos públics per tal d'una major eficiència i eficàcia.  
En este context actual de contenció del gasto públic, resulta necessari revisar alguns dels mòduls i bases de compensació econòmica regulats en els annexos I i II de l'esmentada Orde de 7 de novembre de 2005.  
  
Alguns dels mòduls de l'annex II no patixen cap canvi, com són els relatius a la jurisdicció de menors, alguns servicis de guàrdia, i altres conceptes de l'orde civil o contenciós administratiu. Altres per la seua complexitat i dificultat tècnica, experimenten un increment, com són les actuacions amb jurat, algunes fases de la via contenciosa administrativa, social i de la jurisdicció civil.  
Atés l'elevat nombre de procediments penals derivats de delictes contra la seguretat viària, contra la salut pública, violència domèstica, robatoris, etc. Es considera necessari rebaixar alguns mòduls que corresponen a actuacions que no revisten gran complexitat, com ara els juís ràpids amb conformitat, l'assistència ordinària al detingut, etc. I no obstant això, són els que més incidència tenen des d'un punt de vista econòmic, també es considera oportú rebaixar el mòdul «per tramitació col·legial de sol·licituds d'assistència jurídica gratuïta», que figura en els annex I i annex II de la repetida Orde de 7 de novembre de 2005, referit a procuradors i advocats respectivament.  
  
Per a l'elaboració de la present orde s'ha seguit el procediment establit en l'article 43.1. de la Llei 5/83, de 30 de desembre, del Consell, amb inclusió del tràmit d'audiència als col·legis d'advocats i procuradors de la Comunitat Valenciana, afectats per la present disposició,   
  
ANNEX I  
  
MÒDULS I BASES DE COMPENSACIÓ ECONÒMICA PER A PROCURADORS DELS TRIBUNALS  
  
  
a través de la representació que detenten els seus respectius consells autonòmics i després de ser oïts.  
En virtut de tot el que antecedix, a fi de salvaguardar la prestació del servici d'assistència jurídica gratuïta en el marc de l'actual situació de contenció del gasto públic, garantint i fent plenament eficaç el dret de tots els ciutadans a la tutela judicial efectiva que consagra l'article 24 de la Constitució Espanyola, fent ús de les facultats que conferix l'article 39.2. del Decret 29/2001, de 30 de gener, del Govern Valencià, d'Assistència Jurídica Gratuïta i el Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social,  
  
  
ORDENE  
  
Article únic. Modificació dels annexos I i II de l'Orde de 7 de novembre de 2005, de la Conselleria de Justícia, Interior i Administració Pública  
Revisar els mòduls i les bases de compensació econòmica establits en els annexos I i II de l'Orde de 7 de novembre de 2005, de la Conselleria de Justícia, Interior i Administració Pública, per mitjà de l'establiment de les quanties fixades en els mòduls que consten en els annexos I i II de la present Orde.  
  
  
DISPOSICIÓ FINAL  
  
Única. Entrada en vigor  
La present orde entrarà en vigor l'endemà a la seua publicació en el Diari Oficial de la Comunitat Valenciana.  
  
València, 17 de gener de 2012  
  
El conseller de Justícia i Benestar Social,  
JORGE CABRÉ RICO  
  
  
  
ANNEX II  
  
MÒDULS I BASES DE COMPENSACIÓ ECONÒMICA PER A ADVOCATS  
  
  
  
  
  
  
  
  
  
  
  
  
  
  
\* \* \* \* \*  
  
ANEXO I  
  
MÓDULOS Y BASES DE COMPENSACIÓN ECONÓMICA PARA PROCURADORES DE LOS TRIBUNALES  
  
  
  
  
ANEXO II  
  
MÓDULOS Y BASES DE COMPENSACIÓN ECONÓMICA PARA ABOGADOS  
  
  
  
  
  
  
  
  
  



Còpia Permalink ELI